Midt- og Vestjyllands Politi har sigtet tre 20-årige og en 23-årige for at have hash på sig. De blev stoppet ved et rutinetjek omkring klokken 21 fredag aften i Thylejren ved Frøstrup. Ifølge politiets vagtchef, var det kun mindre mængder hash, de fire havde på sig. De sigtede er en 20-årig kvinde og en 20-årig mand er fra Herning og to mænd på 20 og 23 år fra Ålborg. Den 20-årige fra Herning sad bag rettet i en lånt bil, og han blev anholdt for at køre uden kørekort og i narkopåvirket tilstand. Efter at have fået taget en blodprøve og være blevet afhørt blev den 20-årige løsladt igen. - Vi har også sigtet ejerne af bilen for at have overladt bilen til en person uden kørekort, fortæller Simon Skelkjær, der er vagtchef hos Midt- og Vestjyllands Politi.

Referat:
Fredag aften fandt politiet hash på fire unge, der var på besøg i Thylejeren ved Frøstrup.